ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 28771/18.05.2022

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea realizării investiției ,,AMENAJARE PARCARE SUBTERANĂ PE UN NIVEL ÎN PIAȚA LIBERTĂȚII”, prin contract de concesiune, proiect în susținerea căruia formulez următorul:

**REFERAT DE APROBARE**

Pentru a compensa locurile de parcare din Piața Libertății, care va fi pietonizat, municipalitatea a comandat un studiu de fezabilitate pentru edificarea unei parcări subterane, care să se încadreze în peisajul ambiental al centrului vechi a orașului.

Având în vedere faptul că valoarea investiției este foarte mare și depășește puterea financiară a Municipiului Satu Mare este oportună atragerea de investitori privați pentru realizarea acesteia.

Raportat la prevederile art. 129, alin (2) lit. c) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local hotărăște în condițiile legii și are atribuții privind administrarea domeniului public și privat al municipiului,

Urmare a celor de mai sus, propun spre dezbatere și aprobare Consiliului Local al municipiului Satu Mare proiectul de hotărâre privind aprobarea realizării investiției ,,AMENAJARE PARCARE SUBTERANĂ PE UN NIVEL ÎN PIAȚA LIBERTĂȚII”, prin contract de concesiune, în forma prezentată de executiv.

**INIŢIATOR PROIECT:**

Primar

Kereskényi Gábor

Faur Mihaela/2ex